KOMISIJOS SPRENDIMAS
2005 m. rugpjūčio 8 d.
iš dalies keičiantis Sprendimą 2005/240/EB, leidžiantį taikyti tam tikrus kiaulių skerdenų klasifikavimo metodus Lenkijoje
(pranešta dokumentu Nr. C(2005) 2985)
(autentiškas tik tekstas lenkų kalba)
(2005/609/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
kadangi:
(1)
Komisijos sprendimu 2005/240/EB (2) Lenkijoje buvo leista naudoti tris kiaulių skerdenų klasifikavimo metodus.
(2)
Lenkijos vyriausybė paprašė Komisijos leisti iš dalies pakeisti dviejų prietaisų aprašymus.
(3)
Išnagrinėjus šį prašymą paaiškėjo, kad sąlygos, kuriomis leidžiama naudoti atitinkamo prietaiso iš dalies pakeistą aprašymą, yra įvykdytos.
(4)
Todėl reikėtų atitinkamai iš dalies pakeisti Sprendimą 2005/240/EB.
(5)
Šiame sprendime numatytos priemonės atitinka Kiaulienos vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2005/240/EB priedas iš dalies keičiamas taip:
1)
2 dalies 2 punktas pakeičiamas taip:
„2)
Prietaise yra įmontuotas 3.5 MHz ultragarsinis keitlio įrenginys (U-Systems).
Matavimo duomenis į apskaičiuotąjį liesos mėsos kiekį paverčia pats Ultra-FOM aparatas“.
2)
2 dalies 3 punktas pakeičiamas taip:
„2)
Prietaise yra įmontuoti 16 ultragarsinių keitlių po 2 MHz (GE Inspection Technologies).
Ultragarso duomenis sudaro nugaros riebalų storio ir raumenų storio matavimai.
Matavimo duomenys į apskaičiuotąjį liesos mėsos kiekį paverčiami naudojant kompiuterį“.
2 straipsnis
Šis sprendimas skirtas Lenkijos Respublikai.
Priimta Briuselyje, 2005 m. rugpjūčio 8 d.